

**Қазақстан iскерлiк ынтымақтастық орталығын құру туралы**

Қазақстан Республикасы Министрлер Кабинетiнiң қаулысы 17 тамыз 1992 ж. N 688

      Қазақстан кәсiпорындары мен ұйымдарының арасында тiкелей ғылыми, өндiрiстiк және мәдени байланыстарды реттеу мен дамыту, нарықтық қатынастарды, халықаралық сауданы дамыту, сондай-ақ Халық шаруашылығы жетiстiктерiнiң көрмесi алып жатқан территорияның тұтастығын Қазақстан Республикасының ұлттық игiлiгi ретiнде сақтау үшiн жағдай жасау мақсатында Қазақстан Республикасының Министрлер Кабинетi қаулы етедi:

      1. Қазақстан Республикасының Жаңа экономикалық құрылымдарды қолдау және монополиялық қызметтi шектеу жөнiндегi мемлекеттiк комитетi, Мемлекеттiк мүлiк жөнiндегi мемлекеттiк комитетi және Экономика жөнiндегi мемлекеттiк комитетiнiң Қазақстан Республикасының Халық шаруашылығы жетiстiктерi көрмесiн мемлекеттiң қатысуымен акционерлiк қоғам түрiндегi Қазақстан iскерлiк ынтымақтастық орталығы етiп қайта құру туралы ұсынысы қабылдансын.

      2. Акционерлiк қоғам қызметiнiң негiзгi мiндеттерi мыналар болып саналсын:

      Қазақстанның басқа мемлекеттермен, халықаралық ұйымдармен және компаниялармен экономикалық, ғылыми-техникалық және мәдени байланыстарын орнату әрi кеңейту;

      биржалық және халықаралық сауда, көрмелер, жәрмеңкелер ұйымдастыру;

      технопарк құрылымдарын, кәсiпорындардың халықаралық өнеркәсiп-технологиялық кооперациясын дамыту, республика территориясында, басқа мемлекеттерде бiрлескен кәсiпорындар мен халықаралық бiрлестiктер құру және оның қызметi. Орталықтың шет ел инвестициялары мен несиелерiн қатыстыру мен пайдалану мәселелерi жөнiндегi қызметiн үйлестiрудi және осы қызметтiң экономикалық тиiмдiлiгiне бақылау жасауды Қазақстан Республикасының Шет ел инвестициялары жөнiндегi ұлттық агенттiгi жүзеге асырады деп белгiленсiн;

      кәсiпкерлiк қызметтi барынша қолдау;

      шетелдiк және отандық ғылымның, техниканың және аса жаңа технологияның жетiстiктерiн көрсету, оларды енгiзуге жәрдемдесетiн iскерлiк байланыстар орнату;

      қазақстандық кәсiпорындар мен шетелдiк фирмаларға консультациялық, инженерлiк, әдiстемелiк және ұйымдастырушылық қызмет көрсету; Қазақстан Республикасы туралы, оның экономикасы туралы ақпараттық және жарнамалық материалдар әзiрлеу, жариялау және тарату;

      ойын-сауық-мәдени шаралар мен сервистiк қызмет көрсетудi ұйымдастыру.

      3. Қазақстан iскерлiк ынтымақтастық орталығы Қазақстан Республикасының Халық шаруашылығы жетiстiктерi көрмесiнiң заңды мұрагерi болып табылады және Халық шаруашылығы жетiстiктерi көрмесiне бекiтiлiп берiлген жер учаскесiне орналасады деп белгiленсiн.<\*>

*ЕСКЕРТУ. 3-тармақ өзгертiлдi - ҚРМК-нiң 1993.07.30. N 663*

*қаулысымен.*

*ЕСКЕРТУ. 3-тармақ өзгертiлдi - ҚР Үкіметінiң 1998.07.24. N 693*

 қаулысымен

*.*

      4. <\*>

*ЕСКЕРТУ. 4-тармақтың күші жойылды - ҚР Үкіметінiң 1998.07.24. N 693*

 қаулысымен

*.*

      5. <\*>

*ЕСКЕРТУ. 5-тармақтың күші жойылды - ҚР Үкіметінiң 1998.07.24. N 693*

 қаулысымен

*.*

      6. Қазақстан Республикасының Әдiлет министрлiгi Мемлекеттiк мүлiк жөнiндегi мемлекеттiк комитетiмен бiрлесiп республика үкiметiнiң шешiмдерiне осы қаулыдан туындайтын өзгерiстер енгiзу туралы мәселенi қарап, екi айлық мерзiмде Қазақстан Республикасының Министрлер Кабинетiне ұсыныс енгiзетiн болсын.

*Қазақстан Республикасының*

*Премьер-министрi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК